

РЕПУБЛИКА СРБИЈА – АП ВОЈВОДИНА

ОПШТИНА КОВАЧИЦА

Штаб В/С

Број 49/21-04

Датум: 22.03.2021. године

КОВАЧИЦА

 На основу члана 14. и члана 15. Закона о заштити становништва од заразних болести (“Сл. гласник РС” бр.15/2016, 68/2020.) и члана 29. Закона о смањењу ризика од катастрофа и управљању ванредним ситуацијама („Сл.гласник РС“ бр.87/2018), а ради спречавања епидемије Covid-19 на територији Општине Ковачица, Штаб за ванредне ситуације општине Ковачица , на телефонској седници одржаној 22. марта 2021. године донео је

**Закључак**

О раду објеката на територији општине Ковачица

 Штаб за ванредне ситуације општине Ковачица, на телефонској седници одржаној 22. марта 2021. године, ради усклађивања са мерама кризног штаба Владе Републике Србије, а ради спречавања епидемије Covid-19 на територији Општине Ковачица је донео закључак да:

 У периоду од 22. марта 2021. године од 06.00 часова док налаже епидемилошка ситуација, **неће** радити објекти у којима се обављају делатности:

1. пружања услугa у области угоститељства, које обухватају продају хране и пића (ресторани, кафићи, барови, клубови, сплавови, и сл.);
2. пружања услуга у затвореним или отвореним трговинским центрима и сличним објектима у којима се обавља делатност у области трговине на мало (тржни центри и сл.).

 У периоду од 22. марта 2021. године од 06.00 часова док налаже епидемилошка ситуације, сваког дана у радном времену од 06.00 до 20.00 часова могу радити објекти у којима се обављају делатности:

1. у области трговине на мало (трговинске и друге радње и продајна места);
2. пружања занатских и других услуга,
3. области спорта (фитнес центри, теретане, вежбаонице, спа центри, базени и други објекти намењени за спорт и рекреацију и сл.),
4. приређивања посебних и класичних игара на срећу (кладионице, играонице и сл.).

У периоду од 22. марта 2021. године од 06.00 часова док налаже епидемилошка ситуација, сваког дана у радном времену од 06.00 до 21.00 часова могу радити објекти у којима се обављају делатности:

1. трговинских и других радњи и продајних места на којима се врши продаја прехрамбених производа, продавница хране за животиње (пет шопови, продавнице сточне хране и др.), затворених и отворених пијаца, као и радњи и продајних места у оквиру отворене или затворене пијаце (месаре, печењаре, специјализоване продавнице хране и сл);
2. у области културе (музеји, галерије)

 Угоститељским објектима је дозвољена шалтерска продаја хране и пића, а достава се може вршити 24 часа дневно.

  У свим објектима којима је дозвољен рад правно лице или предузетник мора обезбедити да растојање између свих присутних лица буде такво да на сваких 9 метара квадратних може боравити само једно лице, осим за теретане/фитнес центре/спа где на сваких 16 метара квадратних може боравити само једно лице.

 Командант Ш В/С :

 Јарослав Хрубик